钦定古今图书集成/理学汇编/字学典/第079卷 > 《颜尚书送裴将军北伐真迹歌》王世贞
## 钦定古今图书集成/理学汇编/字学典/第079卷 > 《颜尚书送裴将军北伐真迹歌》王世贞

天宝剑舞称裴旻，盘马一决分千身。熻如雷电缭四
足，圆若日月搏双轮。颜尚书受颠史诀，书笔暗与裴
通神。武功不竞国之耻，五字欲扫祁连尘。锥沙印泥
纷并出，大篆古隶藏其真。悬崖吐溜忽百丈，坠石小
转回千钧。渔阳揭地动鼙鼓，尚书犹新裴已陈。二十
四郡委陴走，扼腕浩叹秦无人。不看李郭万人敌，扶
汝健笔刊嶙峋。呜呼小技何足论，